《顾诗城镡视盐长芦》
清代·沈廷文

名世持筹岂小匡，声驰三辅控齐梁。十年望重台端柏，万灶风齐海上霜。

路入白河秋水碧，树添红叶暮山苍。离樽记取东篱下，骢马归时菊又黄。

作者简介：沈廷文（1627-？）字元衡，号元洲，浙江秀水人，康熙二十一年（1682）一甲一名进士，授修撰，纂修《明史》《一统志》。著有《燕邸杂咏》《北征》《南归》诸集。